Tag: Bybellees - www.bybelkennis.co.za1
Meeste van ons hou daarvan om in die kerk te sing. Ons voel 'n emosionele verbintenis met God terwyl ons sing. Maar as ons klaar gesing het, maak ons ons Bybels oop. Skielik voel ons nie meer daardie emosionele band nie. Die Bybel is ingewikkelder as 'n paar verse van 'n lied. Maar wat sê Psalm 119 vir ons oor God se woord?
'n Uitnodiging en bevel
Dit gaan goed met dié wat sy verordeninge gehoorsaam, dié wat met hulle hele hart sy wil doen (119:2).
Ons moet reg dink oor God se woord en diep daaroor voel in hulle harte. Daar is nie 'n verdeling tussen intellek en emosies nie – beide ons denke en emosies moet op God se woord reageer. Elke keer as ons die woorde van die Bybel hoor, is dit God wat met ons praat. Sy woord vereis ons aandag, gehoorsaamheid en liefde. In al 176 verse van Psalm 119 is daar 'n onbreekbare band tussen ken en voel.
U bepalings is regverdig; as ek hulle ter harte nee, sal ek U loof met 'n opregte hart (119:7)
U voorskrifte is vir my 'n lied in my lewe hier op aarde (119:54)
Ek smag na u redding, ek vertrou op u woord (119:81).
Ons moet reg oor die woord van God dink – dit is God se woorde. As ons reg dink oor sy woord kry ons die diepte van emosie wat ons in hierdie drie verse sien. Die psalmis het sy verlossing en hoop op God se woord gevestig en dit lei tot 'n verlange, hoop, sang en lofprysing. Sy woord is die eerste en laaste woord. Om op God se woord te reageer moet ons dit ken – ons moet reg oor sy woord dink.
Ek kwyn weg van verlange na u bepalings (119:20)
U verordeninge is my vreugde, hulle is my raadgewers (119:24)
Ons moet diep oor God se woord voel. God se woord moet deur ons emosies werk sodat ons dit wat ons oor God daarin leer, diep liefhet. Daar is 'n groot verskil om van God te weet en om Hom te ken. As jy weer God se woord hoor, luister. Laat God se woorde jou hart warm maak.